**Ջոնի Լի Միլլեր** (անգլ.՝ **Jonny Lee Miller**, նոյեմբերի 15, 1972(1972-11-15), Քինգսթոն ապոն Թեմս, Լոնդոն), բրիտանացի դերասան, որը հայտնի է «Ասեղի վրա» և «Հակերները» ֆիլմերում կատարած դերերով, ինչպես նաև «Տարրական» սերիալում կատարած Շերլոկ Հոլմսի դերով։ Լոուրենս Օլիվիեի անվան մրցանակի դափնեկիր է։

Կենսագրություն և կարիերա
------------------------

Ջոնի Լի Միլերը ծնվել է 1972 թվականի նոյեմբերի 15-ին Անգլիայի Քինգսթոն-ապոն-Թեմս քաղաքում։ Ջոնին դերասան Բերնարդ Լիի թոռն է, որն առավել հայտնի է Բոնդյան 11 ֆիլմերից առաջինում կատարած MI-6 բրիտանական հետախուզության պետի՝ М-ի դերով, բայց Ջոնին նրան քիչ է հիշում, քանի որ նրա մահվան պահին նա դեռ փոքր էր։ Նրա առաջին հայտնի ֆիլմը «Հակերները» ֆիլմն է, որտեղ նա ծանոթացել է իր ապագա կնոջ՝ Անջելինա Ջոլիի հետ։ Բացի այդ, Միլերը խաղացել է Իրվին Ուելշի «Ասեղի վրա» վեպի հիման վրա նկարահանված համանուն պաշտամունքային ֆիլմի հերոսներից մեկի դերը։

Արդեն պատանեկական տարիներին, քանի դեռ 17 տարեկանում չէր լքել քոլեջը և չէր որոշել ամբողջովին նվիրվել դերասանական կարիերային, մասնակցել է բազմաթիվ թատերական բեմադրությունների։

2008-2009 թվականներին Ջոնին «Էլայ Սթոուն» սերիալում խաղացել է գլխավոր դերը։ Նա կատարել է դատապաշտպանի դերը, որը ուղեղի անևրիզմի պատճառով ձեռք է բերել պայծառատեսության յուրօրինակ ձիրք։ Այս դերի համար նա ստացել է «Ուղեկից» մրցանակի անվանակարգ։

2010 թվականին նկարահանվել է «Դեքստեր» սերիալի 5-րդ եթերաշրջանում, որում կատարել է գլխավոր ախոյանի՝ դատապաշտպան և բռնակալ Ջորդան Չեյզի դերը։ Ընդհանուր առմամբ նա հայտնվել է ութ էպիզոդներում։

2011 թվականին նկարահանվել է «Մռայլ ստվերներ» ֆիլմում (ռեժիսոր՝ Թիմ Բարթոն)՝ խաղալով Ռոջեր Քոլինզի դերը։

2012 թվականից Ջոնին նկարահանվել է «Տարրական» ամերիկյան դետեկտիվ սերիալում, որում խաղացել է հայտնի խուզարկու Շերլոկ Հոլմսի դերը։ Սերիալի գործողությունները տեղի են ունեցել ժամանակակից Նյու Յորքում։ Սերիալում Ջոնիի գործընկերը դերասանուհի Լյուսի Լյուն է, որը խաղացել է Ջոն Վաթսոնի դերը (բժիշկ Վաթսոնի կանացի տարբերակը)։ Սկզբում Ջոնին հրաժարվել է դերից, վախենալով, որ այն նման է «Շերլոկ» բրիտանական սերիալին, սակայն սցենարը կարդալուց հետո փոխել է որոշումը։

2017 թվականին «Ասեղի վրա 2» ֆիլմում կրկնել է Սայմոն Ուիլյամսոնի իր հին դերը։

### Թատրոն

2011 թվականին Ջոնի Լի Միլերը մասնակցել է «Ֆրանկենշթեյն» ներկայացմանը, որը ռեժիսոր Դեննի Բոյլի կողմից բեմադրվել է լոնդոնյան Ազգային արքունական թատրոնում։ Այս ներկայացման մեջ Լի Միլերը և Բենեդիկտ Քամբերբեչը իրար հերթափոխելով ներկայացումից ներկայացում՝ խաղացել են Վիկտոր Ֆրանկենշթեյնի և նրա Ստեղծագործության դերերը։ Ներկայացման մեջ աշխատանքի համար դերասանն արժանացել է Լոուրենս Օլիվիեի անվան մրցանակին և Evening Standard թերթի թատերական պարգևին։ «Տարրական» ամերիկյան հեռուստասերիալում Ջոնի Լի Միլերը մարմնավորել է Շերլոկ Հոլմսին, որը Արթուր Կոնան Դոյլի վեպից տեղափոխվել է 21-րդ դարի Նյու Յորք։

### Անձնական կյանք

1996 թվականի մարտի 28-ից 1999 թվականի փետրվարի 9-ը Ջոնին ամուսնացած է եղել դերասանուհի Անջելինա Ջոլիի հետ։

2008 թվականի հուլիսին ամուսնացել է դերասանուհի Միշել Հիքսի հետ, որի հետ մինչ ամուսնանալը հանդիպել է 2 տարի։ 2008 թվականի դեկտեմբերի 3-ին ծնվել է նրանց որդին՝ Բասթեր Թիմոթի Միլերը։

Ազատ ժամանակ դերասանը սիրում է վազել և զբաղվել խոհարարությամբ։

Ջոնին շատ մտերիմ է դերասաններ Էվան ՄաքԳրեգորի և Ջուդ Լոուի հետ, որոնց հետ միասին 1997 թվականին հիմնադրել է *Natural Nylon* ընկերությունը (գոյատևել է մինչև 2004 թվականը)։

Ֆիլմագրություն
--------------

| Տարի |  | Անվանում | Բնօրինակ անվանում | Դեր |
| --- | --- | --- | --- | --- |
| 1983 | ս | Մենսֆիլդ այգի | *Mansfield Park* | Չարլզ Փրայս |
| 1995 | ֆ | Հակերները | *Hackers* | Դեյդ «Crash Override/Zero Cool» Մյորֆի |
| 1996 | ֆ | Ասեղի վրա | *Trainspotting* | Սայմոն Ուիլմսոն |
| 1996 | ֆ | Մեռյալի զբոսանքը | *Dead Man's Walk* | Վուդրոու Ֆ․ Քոլ |
| 1997 | ֆ | Մայրամուտի վրա | *Afterglow* | Ջեֆրի Բայրոն |
| 1999 | ֆ | Փլանկեթ և Մաքլեյն | *Plunkett & Macleane* | Մաքլեյն |
| 1999 | ֆ | Մենսֆիլդ այգի | *Mansfield Park* | Էդմունդ Բերթրամ |
| 2000 | ֆ | Լոնդոնյան շներ | *Love, Honour and Obey* | Ջոնի |
| 2000 | ֆ | Գործակիցներ | *Complicity* | Քեմերոն Քոլի |
| 2000 | ֆ | Դրակուլա 2000 | *Dracula 2000* | Սայմոն Շեպարդ |
| 2001 | ֆ | Վրիժառու | *The Escapist* | Դենիս Հոփքինս |
| 2003 | ֆ | Բայրոն | *Byron* | Բայրոն |
| 2004 | ֆ | Բանականության որսորդները | *Mindhunters* | Լուկաս Հարփեր |
| 2004 | ֆ | Մելինդա և Մելինդա | *Melinda and Melinda* | Լի |
| 2005 | ֆ | Էոն Ֆլաքս | *Æon Flux* | Օրեն Գուդչայլդ |
| 2006 | ֆ | Թռչող շոտլանդացին | *The Flying Scotsman* | Գրեմ Օբրի |
| 2007 | ս | Էլայ Սթոուն | *Eli Stone* | Էլայ Սթոուն |
| 2009 | ֆ | Խաղի վերջը | *Endgame* | Մայքլ Յանգ |
| 2009 | ս | Էմմա | *Emma* | պարոն Նայթլի |
| 2010 | ս | Դեքստեր | *Dexter* | Ջորդան Չեյզ |
| 2012 | ֆ | Մռայլ ստվերներ | *Dark Shadows* | Ռոջեր Քոլինզ |
| 2012 | ֆ | Բյուզանդիա | *Byzantium* | նավապետ Ռութվեն |
| 2012-2019 | ս | Տարրական | *Elementary* | Շորլոկ Հոլմս |
| 2017 | ֆ | Ասեղի վրա | *Trainspotting 2* | Սայմոն Ուիլմսոն |

Ծանոթագրություններ
------------------

1. 1 2  Internet Broadway Database — 2000.
2. 1 2  filmportal.de — 2005.
3. 1 2  GeneaStar
4. ↑
5. ↑  *Pas L. v.* Genealogics — 2003.
6. ↑
7. ↑  Спектакль Дэнни Бойла «Франкенштейн», поставленный в лондонском National Theatre Live, можно посмотреть на большом экране Archived 2014-11-06 at the Wayback Machine.
8. ↑  Киноверсию спектакля «Франкенштейн» Дэнни Бойла покажут в кинотеатрах(չաշխատող հղում)
9. ↑  "Анджелина Джоли". Արխիվացված է the original 2014 թ․ մարտի 26-ին. Retrieved 2013 թ․ հունիսի 6. `{{cite web}}`: Unknown parameter `|deadlink=` ignored (`|url-status=` suggested) (help)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Broadway Database · Internet Movie Database · ԿինոՊոիսկ · MusicBrainz · WikiTree · Rodovid |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 3114675 · BNE: XX1294814 · BNF: 15038126c · CONOR: 24208483 · GND: 14149803X · ICCU: MODV170084 · ISNI: 000000011030521X · LCCN: no97029796 · LNB: 000276055 · NKC: pna2006327288 · NLA: 40660988 · NLP: a0000001914815 · NTA: 151334692 · NUKAT: n2009701067 · SUDOC: 059409819 · VIAF: 87056693 · WorldCat VIAF: 87056693 |

 |

 |